Visit Site
Recommended byColombia
149 పరుగుల లక్ష్యఛేదనకు దిగిన బంగ్లాదేశ్ జట్టు విజయానికి చివరి 12 బంతుల్లో 22 పరుగులు అవసరమయ్యాయి. ఈ దశలో 19వ ఓవర్‌ని ఫాస్ట్ బౌలర్ ఖలీల్ అహ్మద్‌తో రోహిత్ శర్మ వేయించగా.. వరుసగా 4, 4, 4, 4 బాదేసిన ముష్ఫికర్ రహీమ్.. ఆ ఓవర్‌లో ఏకంగా 18 పరుగులు రాబట్టి సమీకరణాన్ని 6 బంతుల్లో 4 పరుగులుగా మార్చేశాడు.
Read More: Delhi T20లో బంగ్లాదేశ్ క్రికెటర్లకి వాంతులు
‘స్పిన్నర్లతో స్లాగ్ ఓవర్లలో బౌలింగ్ చేయించాలని నేను అనుకోలేదు. అందుకే చాహల్ మినహా మిగిలిన ఇద్దరు స్పిన్నర్లు (కృనాల్‌ పాండ్య, వాషింగ్టన్ సుందర్) బౌలింగ్ కోటాని 16 ఓవర్లలోపే పూర్తి చేయించాను. ఒత్తిడిలో బౌలింగ్ చేసిన అనుభవం చాహల్‌కి ఉండటం.. అప్పటికి క్రీజులో ఇద్దరూ కుడి చేతి వాటం బ్యాట్స్‌మెన్‌లే ఉండటంతో 18వ ఓవర్‌ని చాహల్‌తో వేయించా. దీంతో.. 19వ ఓవర్‌‌ని ఖలీల్ అహ్మద్‌తో వేయించక తప్పలేదు’ అని రోహిత్ శర్మ వెల్లడించాడు.
Read More: టీ20లో 4, 4, 4, 4 ఖలీల్ అహ్మద్ ఇక సర్దుకో..!
వాస్తవానికి ఆఖరి ఓవర్‌లో ఫలితం తేలే టీ20 మ్యాచ్‌ల్లో.. 19వ ఓవర్‌ చాలా కీలకం. అందుకే జట్టులో ఉంటే జస్‌ప్రీత్ బుమ్రాతోనే సాధారణంగా ఆ ఓవర్‌ని టీమిండియా వేయిస్తుంటుంది. తొలి టీ20లోనూ దీపక్ చాహర్‌ రూపంలో మెరుగైన పేసర్ అందుబాటులో ఉన్నా.. అతడితో 20వ ఓవర్ వేయించాలని ఆశించిన రోహిత్ శర్మ.. ఖలీల్ అహ్మద్‌తో 19వ ఓవర్ వేయించి తప్పు చేశాడని మాజీ క్రికెటర్లు అభిప్రాయపడుతున్నారు.
Read More: పేరుకేమో పవర్ హిట్టర్.. షాట్ మాత్రం..?
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.